open-index/open-wikipedia-markdown huggingface dataset:
Karl von Struve

**Karl von Struve** (russisk: Кирилл Васильевич Струве; født 26. november 1835 i Tartu i guvernementet Livland i Russland, død 8. juli 1907 i Wiesbaden i Tyskland) var en tyskbaltisk adelsmann og russisk diplomat.

## Liv og virke
Karl von Struves foreldre var Johanna H. F. Bartels og Friedrich Georg Wilhelm Struve. I 1835, da Karl ble født, gav tsar Nikolaj I Friedrich Georg Wilhelm Struve oppgaven å bygge det stjerneobservatoriet i Pulkovo, og han ledet dette observatoriet fra 1839 til 1862.

Karl von Struve var en halvbror til Otto Wilhelm von Struve og til Bernhard Vassiljevitsj Struve, henholdsvis tsaristisk geheimråd og  guvernør av Perm og Astrakhan. Karl von Struve var en grandonkel av Otto von Struve. Han giftet seg med Maria Nikolajevna Annenkova, datter av general Nikolaj Annenkov og søster av general Mikhail Nikolajevitsj Annenkov.

Fra 1873 til 1905 var han i tur og orden russisk sendemann (ambassadør) i Tokyo, Washington, D.C. og Haag. I Washington bodde han på Farragut Square, som nabo til senator Leland Stanford. Fra 1882 til 1892 fikk han hyppig besøk av amerikanske ledende politikere som Theodore Roosevelt, Henry Adams og James G. Blaine.

## Eksterne lenker
* Biografi  (russisk; PDF; 155&nbsp;kB)
Kjersti Haugland

**Kjersti Haugland** (født 1977) er en norsk samfunnsøkonom, fra 2017 sjeføkonom i DNB Markets.

Haugland er fra Ølen i Rogaland, og er utdannet samfunnsøkonom fra Norges handelshøyskole og Universitat Pompeu Fabra. Hun har arbeidet som seniorøkonom i DNB Markets, derfra gikk hun til Norges Bank som assisterende direktør i enheten for politikk og analyse. Hun tiltrådte stilling som sjeføkonom i DNB Markets 1. mars 2017.

## Referanser
Håkon A. Ødegaard

**Håkon Arnt Ødegaard** (født 21. september 1913 på Notodden, død 8. juni 1990) var en norsk fagforeningsmann, fra 1973 til 1978 formann i Norsk Kjemisk Industriarbeiderforbund.

Han ble fagorganisert i 1941 og jobbet på Herøya. Ødegaard var i de første årene etter krigen aktiv og sentral i Norges Kommunistiske Partis lag på bedriften, da NKP hadde stor innflytelse innen Herøya Arbeiderforening. 

Han var også sentral i arbeidet med NKPs lokale avis *Fridom*, senere omdøpt til *[[Telefolkets Fridom]]*, der han satt som redaktør fra 1947 til 1950. Under det bitre Furubotn-oppgjøret i 1949-1950 var dette den eneste NKP-avisen som støttet Furubotnfløyen. Etter Furubotns nederlag i partiet ble hans støttespillere i praksis kastet ut av NKP. *Telefolkets Fridom* gikk også inn.	

På 1950- og begynnelsen av 1960-tallet var Ødegaard derfor partiløs, og befant seg mellom NKP- og AP-fløyene i Herøya-fagforeningen. Mens mange av de andre lokale  Furubotn-tilhengerne fant veien tilbake til NKP i løpet av 1950-tallet, var Ødegaard partiløs til han i 1962 gikk inn i Arbeiderpartiet.

Ødegaard var medlem av Norsk kjemisk industriarbeiderforbunds hovedstyre i årene 1945 - 1949, og etter den dramatiske exit fra NKP var det først og fremst fagbevegelsen som ble hans arena. Han var fortsatt aktiv i avdeling 48, Herøya Arbeiderforening, og satt i årene 1958 til 1962 som formann i foreningen.

Han kom også inn i den såkalte Aspengren-komiteen, som fra 1961 utredet forslag om mer bedriftsdemokrati og ansatte-representasjon i bedriftenes styre.

På Kjemisk-landsmøtet i 1962 ble han valgt til forbundets sekretær, - samme året han ble AP-mann. Fra 24. september 1965 var han innvalgt som medlem av forbundsstyret og landsstyret.
Fra 8. september 1967 satt han i LOs representantskap, og på landsmøtet i 1968 ble han nestformann i Kjemisk. I 1973 tok han over som formann i forbundet, og i  årene 1974 til 1978 møtte han i LO-sekretariatet.

Ødegaard satt i eksekutivkomiteen i Den internasjonale fabrikkarbeiderføderasjonen fra 1975.

Han gikk av med pensjon i 1978.

På Arbeiderpartiets landsmøte i 1990 var Ødegaard en av dem Gro Harlem Brundtland hedret i sin tale over 
partikamerater som var gått bort.

## Referanser
Hell jernbanebru

**Hell jernbanebru** er en dobbeltsporet jernbanebru av stål over Stjørdalselva på Hell i Stjørdal kommune i Trøndelag. Den ble ferdig bygd i 2016 og erstattet den gamle brua fra 1902. Brua er en del av Trønderbanen mellom Trondheim og Steinkjer på Nordlandsbanen. Brua er 200 meter lang og 10 meter bred.

Brua forbinder sammen med Hell bru og Sandfærhusbrua bygdene sør for nedre del av Stjørdalselva med Trondheim lufthavn, Værnes.

## Trafikale formål
Brua er en del av prosjektet Hell - Værnes. 

Brua er en del av Nordlansbanen og trafikkeres av Nordlandsbanen og Trønderbanen Steinkjer-Trondheim-Røros (Lokalrute 26). Sammen med nytt dobbeltspor forbi Hell stasjon vil dette øke kapasiteten på banestreningen Værnes - Hell.

## Utforming

Brua er utformet av arkitekten Jean-François Blassel i firmaet RFR Ingénieurs.

## Konstruksjon

Brua er en bjelkebru konstruert som kassebru. Kassene i stålkassene er bygd i Gdynia i Polen. Brubanen er støpt i betong. Brubjelken hviler på 5 par pilarer og to landkar.

## Byggemetode

Ferdig sveiste stålkasser ble jekket sammen på brobjelkene av hydrauliske jekker fra hver sin side av elva.

## Se også
* Hell bru
* Sandfærhusbrua
* Liste over broer i Norge
* Liste over broer i Norge etter lengde

## Referanser




## Eksterne lenker
*
Pakistans herrelandslag i cricket

**PCB ()** er Pakistans cricketstyre. Cricket har gjennom historien hatt en stor utviklingen i Pakistan (og i store deler av verden) hvor det har dukket opp svært unge talenter fra enhver by. Den nåværende kapteinen i Pakistans herrelandslag er Younis Khan.

I 2016 arrangerte PCB (Pakistans cricketstyre) en liga der fem av de såkalte største byene skulle spille mot hverandre.
Paul-Émile Janson

**Paul-Émile Janson** (født 30. mai 1872 i Brussel i Belgia, død  3. mars 1944 i konsentrasjonsleiren Buchenwald i Tyskland) var en belgisk liberal politiker, blant annet en kort periode 1937-1938 landets statsminister.

## Liv og virke
### Bakgrunn
Paul-Émile Janson var sønn av den liberale politiker Paul Janson. Han tok studier i rettsvitenskap ved Det fri universitet i Brussel og virket deretter som advokat. Allerede som student engasjerte han seg i 1891 for alminnelig stemmerett. Sener var han i perioder professor ved *[[Vrije Universiteit Brussel]]* (VUB). Han var også frimurer.

Hans søster Marie Janson ble i 1921 Belgias første kvinnelige senator, og var mor til den senere statsminister og NATO-generalsekretær Paul-Henri Spaak.

### Politiker
Paul-Émile Janson ble medlem av det belgiske parlament som liberaler i 1910. Han ble ikke gjenvalgt i 1912, men ble det atter i 1914. Etter den tyske innmarsj i Belgia under første verdenskrig inntok Janson en ledende rolle til beskyttelsen av flyktninger. Dessuten var han i 1917 medarbeider til ledere av den amerikanske næringsmiddelforsyning og senere amerikanske president Herbert C. Hoover.

I 1920 ble han forsvarsminister. Deretter fikk han stadig viktigere politiske verv, og var fra 1926 til 1929 delegert til Folkeforbundet. Senere var han justisminister i regjeringene Henri Jaspar (1927 til 1931) og Charles de Broqueville (1932 til 1934). Fra 1935 til 1936 var han så senator. Han var atter justisminister både i 1939 og i 1940.

Mellom den 23. november 1937 og den 15. mai 1938 var Paul-Émile Janson Belgias statsminister. Denne regjeringen var vanskelig å danne; dette var en politisk ustabil periode i en anspent internasjonal situasjon. Regjeringen klarte å etablere fransk- og flamsktalende kulturelle råd, og introduserte lovgivning om språkbruken i de væpnede styrker.

Da andre verdenskrig utbrøt var han utenriksminister, og i regjeringen Hubert Pierlot var han minister uten portefølje.

Da resten av den belgiske regjering gikk i eksil i London forble Paul-Émile Janson i Frankrike, der han slo seg ned i den sørlige og ikke-okkuperte sone. I 1943 marsjerte tyskerne inn, og da ble han funnet i Nice og arrestert. Han ble ført til Fresnes og deretter til den tyske konsentrasjonsleiren Sachsenhausen og så til Buchenwald, og der døde han den 3. mars 1944.

## Referanser
Vipassanābevegelsen

**Vipassanābevegelsen**, også kalt **innsiktsmeditasjonsbevegelsen**, omfatter en rekke greiner av moderne Theravādabuddhisme som legger vekt på de tre kjennetegn ved eksistensen som middel til å oppnå opplysning og bli en sotapanna. Bevegelsen har sin opprinnelse i moderne retninger innenfor tradisjonene i Burma, Laos, Thailand og Sri Lanka, såvel som i populariseringer av lærerne Mahasi Sayadaw, Ledi Sayadaw, Anagarika Munindra og Pa Auk Sayadaw. En utløper av disse bevegelsene ble ledet av S. N. Goenka og hans kone Illaichi Devi, som studerte under læreren Sayagyi U Ba Khin.

## Referanser
Martin Sonneborn

**Martin Hans Sonneborn** (født 15. mai 1965 i Göttingen) er en tysk satiriker, forfatter og politiker, siden 2014 medlem av Europaparlamentet for det tyske PARTIET som han samtidig ledet. Han har jobbet i satire, spesielt for det tyske satiremagasinet Titanic. 

Han er sønn av Engelbert Sonneborn den pensjonerte rådgiver, tysk politiker (partiløs) og kandidat ved presidentvalget i Tyskland 2017.

## Bibliografi (utvalg)
* *Ich tat es für mein Land. Wie TITANIC einmal die Fußball-WM 2006 nach Deutschland holte: Protokoll einer erfolgreichen Bestechung*. Bombus, München 2005, ISBN 978-3-936261-37-0.
* *Das Partei-Buch: Wie man in Deutschland eine Partei gründet und die Macht übernimmt*. Kiepenheuer & Witsch Verlag, Köln 2009, ISBN 978-3-462-04090-6.
* *Heimatkunde: Eine Expedition in die Zone*. Ullstein Hc, 29 september 2010, ISBN 978-3-550-08791-2.
* *Ich will auch mal Kanzler werden*. Kiepenheuer & Witsch Verlag, Köln 2011, ISBN 978-34-620-4257-3

## Referanser


## Eksterne lenker
* 
* 
* 
* 
*
Kinabøk

**Kinabøk** (*Fagus engleriana*) er et løvfellende tre i bøkefamilien.

Den blir opptil 25&nbsp;m høy. Stammen deler seg som regel langt nede. Bladene er 10–13&nbsp;cm lange og 6&nbsp;cm brede; de har en bølgeformet kant. Arten vokser i løv- og blandingsskoger i en høyde på 1500–2500&nbsp;moh. Utbredelsen omfatter de kinesiske provinsene Anhui, nordlige Guangxi, sørlige Guizhou, Henan, nordvestlige Hubei, Hunan, Shaanxi, østlige Sichuan, Yunnan og Zhejiang.  

## Litteratur
* 
* 
* 

## Eksterne lenker

*
Alice Taylor (forfatter)

**Alice Taylor** (født 28. februar 1938) er en irsk forfatter. Hun er mest kjent for å sine historier om livet i en liten irsk landsby. Hun skriver både skjønnlitteratur for voksne, barnebøker og erindringsbøker. Mange av bøkene hennes har blitt bestselgere i hjemlandet.

## Liv og virke
Alice Taylor ble født på en gård i Lisdangan, Newmarket i den nordre delen av grevskapet Cork. Hun gikk på skole ved klosteret Drishane Convent. Etter skolegangen arbeidet hun en tid i Bandon, inntil hun giftet seg med Gabriel Murphy. Ekteparet bosatte seg i Innishannon i 1961. De fikk fire sønner og en datter sammen. Ektemannen døde i 2005. I Innishannon tok Alice Taylor imot overnattinggjester (i et såkalt «guesthouse») ved siden av at hun drev det lokale postkontoret og en butikk.

I 1984 startet hun bladet *Candlelight*, som hun var både redaktør og utgiver av. I 1986 ga hun ut en illustrert diktsamling. Men det litterære gjennombruddet kom først i mai 1988, da hun ga ut boken *To School Through the Fields*. I forbindelse med denne bokutgivelsen ble hun intervjuet en rekke ganger i irsk radio og fjernsyn, blant annet på RTÉ Radio's Gay Byrne Show og på Late Late Show. Også de neste bøkene hennes ble bestselgere, og har også blitt solgt til utlandet. Senere begynte hun å skrive romaner, og har hatt like stor suksess innen den sjangeren.

Taylor har hele tiden vært svært opptatt av landsbyen hun bor i. Blant annet har hun engasjert seg i restaureringen av det gamle Innishannon Tower.

## Bibliografi

### Erindringsbøker
* *To School Through the Fields*&nbsp;(Dingle: Brandon 1988; NY: St Martins Press 1990; London: Century Publ. 1991), 275 sider
* *An Irish Country Diary*&nbsp;(Dingle: Brandon 1988)
* *Quench the Lamp*&nbsp;(Dingle: Brandon 1990), 196 sider; utgitt under samme tittel i USA året etter&nbsp;(NY: St Martins Press 1991)
* *The Village*&nbsp;(Dingle: Brandon 1992, 1996)
* *The Woman of the House*&nbsp;(Dingle: Mount Eagle 1997)
* *Going to the Well*&nbsp;(Dingle: Mount Eagle 1998), 89 sider
* *Across the River*&nbsp;(Dingle: Mount Eagle 2000), 283 sider
* *A Fallen Leaf: A Journey Through Bereavement*&nbsp;(Dnigle: Brandon Press 2004), 160 sider
* *House of Memories*&nbsp;(Dingle: Brandon Press 2005, 2006), 288 sider
* *The Parish*&nbsp;(Dingle: Brandon Press 2008), 221 sider

### Lyrikk
* *Close to the Earth*&nbsp;(Dingle: Brandon Press 1989)
* *The Journey: New and Selected Poems*&nbsp;(Dingle: Brandon Press 2009), 206 sider

### Annet
* *Secrets of the Oak*&nbsp;(Brandon ?1992), eventyrbok for barn
* *Night Before Christmas*&nbsp;(Brandon 1994)
* *A Country Miscellany*&nbsp;(Mount Eagle 1999), 123 sider, essays
* Introduction to Stephen Rynne,&nbsp;*Green Fields: A Journal of Irish Country Life*&nbsp;[1938] (Dingle: Brandon 1995)
* *A Child’s Book of Irish Rhymes*&nbsp;(Bath: Barefoot 1996), 48 sider, illustrert av Nicola Emoe

## Referanser
Traveller’s Tales

**Traveller's Tales** er en britisk videospillutvikler eid av TT Games.

Traveller's Tales ble grunnlagt i 1989 av Jon Burton. Det var opprinnelig et lite selskap som fokuserte på selvlagde spill, men ettersom det ble større utviklet det spill med Sega og Disney Interactive Studios. I 1996 byttet selskapet navn til Currentclass, men det byttet navn igjen tilbake til Traveller's Tales to måneder senere. I 2004 startet selskapet å utvikle *[[Lego Star Wars: The Video Game]]* sammen med Giant Interactive Entertainment. Året etter kjøpte Traveller's Tales opp Giant Interactive Entertainment, som ble til TT Games. Fra og med da fungerte Traveller's Tales som delen av selskapet som utviklet spill, mens Giant Interactive Entertainment ble til TT Games Publishing, som hadde ansvaret for å publisere spill. I 2007 kjøpte selskapet opp to selskap til, en videospillutvikler og et animasjonsstudio, som henholdsvis ble til TT Fusion og TT Animation.

8. november 2007 kjøpte Warner Bros. Interactive Entertainment opp TT Games.

## Referanser


## Eksterne lenker
*
Myanmarsk buddhisme

**Myanmarsk buddhisme** er en benevnelse på buddhismen i Myanmar (tidligere kalt Burma). Den domineres av Theravāda-tradisjonen, som praktiseres av 89% av landets befolkning. Myanmar er det mest religiøse buddhistiske land i verden, dersom vi tar hensyn til andelen munker i befolkningen og andelen av penger som brukes på religion. Tilhengerne finnes blant Bamarfolket, Shanfolket, Rakhine, Monfolket, Karenfolket, Zofolket og kinesere som er integrerte i det burmesiske samfunnet. Munkene blir svært ansett av samfunnet. Blant enkelte etniske grupper, deriblant Bamarfolket og Shanfolket, blir Theravadabuddhismen praktisert i sammenheng med Natdyrkelse.

## Referanser
Engelbert Sonneborn

**Engelbert Sonneborn** (født 9. februar 1938) er en tysk politiker (partiløs) og pensjonerte rådgiver. Han ble 30. april 2016 valgt som Piratpartiet og PARTIET kandidat ved presidentvalget i Tyskland 2017.

Hans sønn Martin Sonneborn (født 1965) er en satirikeren og politiker, siden 2014 medlem av Europaparlamentet for det tyske PARTIET som han samtidig ledet. Han har jobbet i satire, spesielt for det tyske satiremagasinet Titanic, kommentert egnetheten av faren for kontoret til president:   
Dermed Martin Sonneborn spilte til kandidater av det regjerende Frank-Walter Steinmeier og hans rolle i forhold til Murat Kurnaz til, av januar 2002 til august 2006 uten tiltale i Guantánamobukten fangeleir ble holdt.

## Referanser


## Eksterne lenker
* Martin Sonneborn: Min far kunne. *Frankfurter Allgemeine Sonntagszeitung*, 5. februar 2017
* Engelbert Sonneborn på Twitter
Thailandsk buddhisme

**Thailandsk buddhisme** er en benevnelse på buddhismen i Thailand. Den domineres av Theravada-tradisjonen, som praktiseres av 93,6% av landets befolkning. Den er også blandet med folketro, så vel som med kinesiske religioner fra den store thaikinesiske befolkningen.

Buddhistiske templer i Thailand er karakterisert ved sine store, gyldne stupaer. Den buddhistiske arkitektur i Thailand er svært lik den i andre sørøstasiatiske land, spesielt Kambodsja og Laos, som Thailand deler en kulturell og historisk arv sammen med.

I løpet av de siste 160 årene har det eksistert to munkeordener i Thailand: Mahānikāya (thai: มหานิกาย) og Dhammayuttika Nikāya (thai: ธรรมยุติกนิกาย). 90% av buddhistmunkene i Thailand er i Mahānikāya-ordenen. Den andre ordenen, Dhammayuttika Nikāya, ble grunnlagt av kong Mongkut, og spiller en betydelig politisk rolle. Sistnevnte har historisk blitt favorisert av den thailandske regjeringen og monarkiet.

## Referanser
Estudios de Lingüística Chibcha

***Estudios de Lingüística Chibcha*** er et akademisk tidsskrift utgitt av Universidad de Costa Rica. Tidsskriftets hovedfokus er forskning på chibchanske språk, men de siste åra har det blitt utvida til å omfatte også lenca- og misumalpaspråk. Det kom ut første gang i 1985, og det publiseres ett nummer årlig. Alle artiklene gis ut under fri lisens.

## Eksterne lenker
*''Estudios de Lingüística Chibcha''  hos Universidad de Costa Rica
Ngäbe

**Ngäbe**, også kjent som **guaymí**, er en indiansk folkegruppe i Mellom-Amerika som består av om lag 200&nbsp;000 personer. De fleste av dem holder til i det vestlige Panama, hovedsakelig i comarcaet Ngäbe-Buglé, men også i provinsene Veraguas, Chiriquí og Bocas del Toro. Det bor i tillegg noen tusen ngäber i Costa Rica, hvor de er tildelt fem reservater: Abrojos Montezuma, Altos de San Antonio, Conte Burica, Coto Brus og Osa.

Flesteparten av ngäbene har språket ngäbere som morsmål. Dette er det mest talte av alle språka i den chibchanske familien. Resten har spansk som morsmål.

Ordet *ngäbe*, som betyr «menneske» eller «person» på ngäbere, uttales , ettersom bokstaven *ä* representerer en åpen bakre runda vokal (som en norsk *a* uttalt med runda lepper).

## Eksterne lenker
*Comarca Ngäbe-Buglé hos PNUMA
Vitenskapssosiologi

**Vitenskapssosiologi** er en gren av sosiologien som undersøker vitenskap som sosial institusjon og forskere som sosial gruppe.

Vitenskapssosiologien omfatter blant annet de følgende forskningsfeltene:
* de sosiale betingelsene for vitenskapelig aktivitet (forskning) og vitenskapelig fremskritt;
* normer og forestillinger som forutsettes im- eller eksplisitt i den vitenskapelige praksis;
* forholdet mellom forsker og forskningsobjekt;
* forholdet ulike vitenskapelige disipliner imellom;
* forholdet mellom det vitenskapelige samfunn og andre sosiale grupper;
* eksterne (politiske, økonomiske, ideologiske osv.) påvirkningsfaktorer på vitenskapelig aktivitet;
* mekanismer for fordeling av omdømme innenfor det vitenskapelige samfunn.

## Kilder
*
Lawrence Sperry

**Lawrence Burst Sperry** (født 21. desember 1892 i  Chicago, USA,  død 13. desember 1923 i Den engelske kanal) var en flypioner.

## Biografi
Han var tredje sønn av gyrokompassets medoppfinner Elmer Ambrose Sperry og hans kone Zula. Sperry oppfant den første autopilot som han demonstrerte med oppsiktsvekkende suksess i Frankrike i 1914. Sperry er også kreditert for å ha utviklet den kunstige horisonten som fortsatt var i bruk i de fleste fly i det tidlige 21. århundre.

Den 13. desember 1923 tok Sperry av i tåke i en Verville-Sperry M-1 Messenger fra Storbritannia, satte kursen for Frankrike, men nådde aldri sin destinasjon. Hans legeme ble funnet i Den engelske kanal 11. januar 1924.

Sperry ble innlemmet i Hall of Naval Aviation Hall of Honour ved National Naval Aviation Museum i Pensacola, Florida, i 1992.

## Referanser
Alexander Gauland

**Alexander Eberhardt Gauland** (født 20. februar 1941 i Chemnitz) er en tysk jurist, publisist og politiker (CDU, AfD). I 2017 tok han over etter Frauke Petry som leder for AfD.

Gauland arbeidet fra 1972 til 1977 ved presse- og informasjonskontoret til Tysklands regjering, og var fra 1977 til 1986 leder av kontoret til overborgermesteren i Frankfurt am Main. Han var i 1986 ansatt ved Tysklands miljøverndepartement, og fra samme år til 1991 statssekretær ved, og leder av, Hessens regjeringskontor. Fra 1991 til 2006 var han utgiver av avisen Märkische Allgemeine i Potsdam.

Gauland var medlem av CDU fra 1973 til 2013. Han var i 2013 med som en av stifterne av AfD. Gauland ble ved valget i Brandenburg 2014, medlem av landdagen i Brandenburg.

## Referanser


## Eksterne lenker
* 
* 
* 
*
Gro Ladegård

**Gro Ladegård** er professor i ledelse ved Handelshøyskolen NMBU hvor hun tidligere var dekan. Hun er utdannet møbelsnekker og var tidligere professor ved Høyskolen Kristiania, og er høyskolens første kvinnelige professor. Hun er utdannet Dr. oecon fra Norges Handelshøyskole.

Ladegård er utdannet siviløkonom fra Norges handelshøgskole (NHH) fra 1994. Hun tok doktorgraden samme sted i 1997. Ladegård har hatt flere lederroller utenfor UH-sektoren, ofte knyttet til utvikling og nyskapning. Gro Ladegård forsker og underviser i dag innen ledelse og styring, lederutvikling og entreprenørskap. Før Ladegård startet på den akademiske karrieren utdannet hun seg til møbelsnekker, men byttet karriereveg etter få år.

## Publikasjoner
* Gjerde, Susann; Ladegård, Gro. Leader Role Crafting and the Functions of Leader Role Identities. Journal of lLadership & Organizational studies 2018 ;Volum 26.(1) s. 44-59
* Rasmussen, Casper Claudi; Ladegård, Gro; Korhonen-Sande, Silja. Growth Intentions and Board Composition in High‐Growth Firms. Journal of Small Business Management 2018 ;Volum 56.(4) s. 601-617
* Ladegård, Gro; Gjerde, Susann: Leadership coaching, leader role-efficacy, and trust in subordinates. A mixed methods study assessing leadership coaching as a leadership development tool. Leadership Quarterly 2014 ;Volum 25.(4) s. 631-646
* Ladegård, Gro. Legitimacy, inclusion and influence: investigating women directors' board experiences. I: Getting Women on to Corporate Boards: A snowball starting in Norway. Edward Elgar Publishing 2013 ISBN 9781782547921. s. 147-154
* Ladegård, Gro. Stress management through workplace coaching: The impact of learning experiences. International Journal of Evidence Based Coaching and Mentoring 2011 ;Volum 9.(1) s. 29-43
* Ladegård, Gro; Signy Vabo. *Ledelse og styring*. Fagbokforlaget 2010 (ISBN 978-82-450-0879-1) 308 s.

## Referanser
Makvan Kasheikal

**Makvan Kasheikal** (født 1986) var partileder for Demokratene i Norge fra 2016 til 2021.

## Bakgrunn
Kasheikal kom som flyktning fra Iran til Norge i 1998. 

## Politisk virke
Han har vært leder av kontrollutvalget i Kristiansand kommune.

Han ble valgt til partileder i Demokratene 18. juni 2016. I mai 2021 gikk Makvan av som partileder for Demokratene i Norge og ble i stedet medlem i partiets sentralstyre.  

Høsten 2019 ble han valgt inn som medlem av Kristiansand bystyre for perioden 2019–2023, og som medlem av Agder fylkesting for perioden 2019–2023. 

## Yrkeskarriere
Per august 2021 var han forretningsutvikler for det da nystiftede taxiselskapet Ridel i Kristiansand.

## Referanser
Primatomorpha

* primater
* skjermflygere

**Primatomorpha** er en klade (en såkalt ), som (trolig kun) inkluderer gruppen med primater (Primates) og deres nærmeste slektninger, skjermflygerne (Dermoptera), samt den for lengst utdødde ordenen Plesiadapiformes.

Man antar at skjermflygere og primater splittet i hver sine linjer for omkring  siden, i kritt. Skjermflygere er ellers også kjent som «flygende lemurer».

## Systematisk inndeling
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs *et al.* (2007). Det andre kladogrammet viser en nyere inndeling av dette slektskapet, og er i henhold til Meredith *et al.* (2011) og Zhou *et al.* (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.

En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.

## Referanser




## Eksterne lenker
*
Kommunal vei 317 (Holmestrand)

**Kommunal vei 317 i Holmestrand** (**Kv317**) går mellom Eplerød og Hillestad i Holmestrand.

## Historikk
Veien er en parallellstrekning til den nye E18 forbi Island, og ble omklassifisert fra riksvei 317 til kommunal vei da den nye E18 ble tatt i bruk.

## Kommuner og knutepunkter

## Referanser


## Eksterne lenker
* Vegvesenets vegkart
Run (øy)

**Run** er en av de minste øyene (ca. 3 km lang og 1 km bred) i gruppen Bandaøyene i den indonesiske provinsen Maluku.

Run hører til Bandaøyene, som igjen er en del av Molukkene (også kalt Krydderøyene). Øyenes vulkanske jordsmonn og klima har skapt særlig gode vilkår for muskattreet, som var endemisk for området. Muskattreet gir krydderne muskatnøtt og muskatblomme, som var svært verdifulle. 

På begynnelsen av 1600-tallet ble øyene del av rivaliseringen mellom Det nederlandske ostindiske kompani og Det engelske ostindiske kompani om kontrollen med den lukrative krydderhandelen.  Etter diverse sammenstøt endte det med at nederlenderne fikk kontrollen over øyene, unntatt Run som ble holdt av britene. 

I 1667, som en del av oppgjøret etter den andre anglo-nederlandske krigen, ga britene opp sitt krav på Run i bytte mot Ny Amsterdam (dagens New York).


Fil:Run, Banda islands, Maluku, Indonesia.jpg|Parti fra kysten av Run.
Fil:Banda Islands en.png|Runs plassering i de vestlige Bandaøyene.
Fil:Muskatnuss.jpg|Muskatfrukten med muskatblomme og -nøtt.


## Referanser


## Eksterne lenker
* 
* National Geographic: ''Bilder og historie fra Run.''
Budgie

**Budgie** kan vise til:

* Budgie (band) eller deres debutalbum *Budgie* (1971)
* Budgie (skrivebordsmiljø)
* Budgie, kunstnernavnet til Peter Edward Clarke (21. august 1957 – ), trommeslager i Siouxsie and the Banshees
* *Budgie*, britisk TV-serie 1971-72
Anne Cathrine Straume

**Anne Cathrine Straume** (født 1965) er en norsk kulturjournalist og litteraturkritiker. Hun er kjent fra NRK hvor hun startet som programleder for *[[Kulturnytt (radioprogram)|Kulturnytt]]* i 1994. I 2017 ble hun tildelt av Kritikerprisen som årets kritiker og i 2021 vant hun Lytterprisen fra Riksmålsforbundet for sitt «fargerike, frodige og stødige bruk av moderne riksmål».

Hun er datter av litteraturkritikeren Eilif Straume (1928–2012) og er utdannet cand.mag. fra Universitetet i Oslo.

## Referanser
Chelsea Holmes

**Chelsea Holmes** (født 20. januar 1987) er en amerikansk langrennsløper.

Holmes debuterte i verdenscupen i langrenn 13. desember 2012. Hun representerte USA i Ski-VM 2017 i Lahtis hvor hun endte på 13.-plass på 30 kilometer fri teknikk.

## Referanser


## Eksterne lenker
*
Høgbergtunnelen

**Høgbergtunnelen** er en veitunnel i Nord-Fron kommune i Innlandet. Tunnelen er en del av fylkesvei 255 og er 269 meter lang. Gjennomslag var 10. august 2016, og tunnelen åpnet 7. februar 2017.

## Se også
* Veitunneler i Norge
* Undersjøiske veitunneler i Norge

## Referanser
Avtjerna

**Avtjerna** er et område mellom Skui og Sollihøgda nordvest i Bærum kommune i Akershus fylke. Området består for det meste av skog og kupert landskap. Navnet kommer fra Avtjern, tidligere navn på Tjernslivannet, og ligger langs bekken fra dette vannet (Avtjernsbekken).

## Utbyggingsplaner
Fra 1991 lå Avtjerna i Bærums kommuneplan som fremtidig utbyggingsområde. Området som var avsatt til fremtidig utbygging var på ca. 2500 daa og muliggjorde etablering av ca.  boliger, som tilsvarer en befolkning på 20– innbyggere. Ringeriksbanen skulle etter planen gå forbi området, og det ble vurdert å bygge en jernbanestasjon på Avtjerna i tilknytning til denne banen. Europavei 16 mellom Sandvika og Sollihøgda går igjennom området, og det var planlagt ny trasé for denne veien. I 2020, etter at det ble klart at Ringeriksbanen ikke ville få stasjon ved Avtjerna, fattet kommunal- og moderniseringsminister Nikolai Astrup vedtak om at boligområder på Avtjerna var i strid med statlige retningslinjer og at områdene derfor ikke videreføres i kommuneplanen for Bærum.

## Referanser
Sara Pellegrini

**Sara Pellegrini** (født 5. mai 1986) er en italiensk langrennsløper.

Pellegrini debuterte i verdenscupen i langrenn 14. desember 2013. Hun representerte Italia i Ski-VM 2017 i Lahtis hvor hun endte på 28.-plass på 30 kilometer fri teknikk.

## Referanser


## Eksterne lenker
*
Ubuntu Budgie

**Ubuntu Budgie**, tidligere kalt **Budgie-Remix**, er en avart av Linuxdistribusjonen Ubuntu som bruker skrivebordsmiljøet Budgie. Første versjon ble lansert 16. november 2016.

## Referanser
TT Games Publishing

**TT Games Publishing** er en britisk videospillutgiver og et underselskap til TT Games. 8. november 2007 ble det kjøpt opp av Warner Bros. Interactive Entertainment.

## Referanser


## Eksterne lenker
*
David Parker

**David Parker** (født i 1951) er en amerikansk lydmikser. Han har vunnet Oscar for beste lydmiks to ganger for filmene *[[Den engelske pasienten (film)|Den engelskse pasienten]]* (1996) og *[[Jason Bournes ultimatum (film)|Jason Bournes ultimatum]]* (2007).

## [[Oscar for beste lydmiks]]
### Vant
* *[[Den engelske pasienten (film)|Den engelkse pasienten]]* (1996)
* *[[Jason Bournes ultimatum (film)|Jason Bournes ultimatum]]* (2007)

### Nominert
* *[[I ulvenes rike]]* (1983)
* *[[Pirates of the Caribbean: The Curse of the Black Pearl]]* (2003)
* *[[Den fantastiske historien om Benjamin Button]]* (2008)
* *[[The Social Network]]* (2010)
* *[[The Girl with the Dragon Tattoo]]* (2011)
* *[[Rogue One: A Star Wars Story]]* (2016)

## Referanser


## Eksterne lenker
*
Alan Barillaro

**Nicolas Alan Barillaro** (født 1977) er en kanadisk filmregissør, animatør og manusforfatter som jobber for Pixar. Han vant Oscar for beste animerte kortfilm under den 89. Oscar-utdelingen i 2017 for arbeidet på kortfilmen *[[Piper (film)|Piper]]*.

## Referanser


## Eksterne lenker
*
Zuisme

**Zuisme** er en nyreligiøs bevegelse som har sitt opphav i sumerisk mytologi. Religionen ble først kjent på Island; der den ble etablert i 2013 som en reaksjon på innføring av obligatorisk trossamfunn- og livssynsavgift. Religionen er polyteistisk. I 2016 ble det søkt om å få religionen anerkjent i Norge, men forslaget ble avslått.

## Teologi

Både troen og praksisen til religionen er basert på sumeriske kvad, som zuister synger under gudstjenestene sine for å hedre universets gud, *[[An (gud)|An]]*, jordgudinnen *[[Ki (gud)|Ki]]*, i tillegg til flere andre mindre naturkrefter. Ordet *zuisme* kommer fra det sumeriske verbet *zu*, som betyr «å vite», og viser også til visdomsguden *[[Anzû]]*.

## Historie
Zuisme ble anerkjent som en religion på Island rundt 2013, men ble praktisert før det. Den første zuistiske forsamlingen ble grunnlagt av Ólafur Helgi Þorgrímsson, som siden har forlatt den.

I 2015 ble religionen brukt i en protest mot statsstøtte til anerkjente religioner på Island, spesifikt mot en som ble betalt ut til den religionen en hadde registrert seg i. Kort tid etter protesten startet registrerte over 3000 seg som zuist. Zuistkirken lovte å betale tilbake denne skatten til medlemmene sine.

I 2017 avgjorde en islandsk domstol at zuisme ikke var en reell religion, til tross for at den ble anerkjent i 2013.

## Referanser


## Eksterne lenker
* Zuism - The Zuist Religion, internasjonalt nettsted
* Zuists in Iceland, Protestbevegelsens nettsted
* Zuism Norge
Einar Stang

**Einar Stang** (født 18. mai 1898, død 5. juni 1984) var en norsk maler og illustratør. Han ble født i Arendal, og tok sin utdannelse som forstmann ved Steinkjer skogskole og Norges landbrukshøgskole. Stang emigrerte til Argentina i 1922, han var i Canada og Storbritannia under andre verdenskrig, deretter i Argentina til 1958, da han vendte tilbake til Norge. Under andre verdenskrig tjenestegjorde han i de norske styrkene i Toronto og London. Etter invasjonen i Normandie fulgte han de norske flyverne i No. 132 Wing RAF over til kontinentet og skildret dagliglivet på de forskjellige midlertidige flyplassene i Frankrike, Belgia og Nederland som krigstegner. 200 tegninger fra denne perioden ble utstilt i Kunstforeningen i Oslo i september 1945. Utstillingen ble åpnet av kronprins Olav. Fra 1958 arbeidet han som freelance illustratør for forskjellige norske aviser. I spalten «Sett og hørt på byen» i Verdens Gang skildret han bylivet i Oslo. Han var også reporter for Dagbladet på Cuba, i etterdønningene etter den cubanske revolusjon, og sportsillustratør for Aftenposten. Stang hadde flere utstillinger i inn- og utland, sist i Kunstnerforbundet i 1979. Han er innkjøpt av Nasjonalgalleriet. Stang døde i Oslo i 1984.

Einar Stang var far til historikeren Gudmund Stang.

## Referanser
Eker len

**Eker len** var en administrativ enhet (underlen) i Buskeruds amt fra middelalderen til slutten av 1600-tallet.

## Historikk

Eker len (*Semb Gaard og Eker Lehn*) ble opprettet under rådsmøtet i Oslo i 1388, som erkjente dronning Margrethe for «rikets mægtige frue og rette husbonde», og forente bygdene Eiker, Modum, Sigdal og Krødsherad, de siste benevnt Tverdalerne*. [[Peter Andreas Munch]] antar at Eiker med tilliggende bygder allerede før denne tid utgjorde en egen [[syssel]]. Inntil [[Svartedøden]]s tid lå hele syslen under Tunsberg [[fehirde]]. I 1679 ble [[Buskerud amt]] med *Eker len'' som kjerne opprettet, og omfattet fogderiene Buskerud og Ringerike og Hallingdal fogderi.

Eiker, Modum og Tverrdalene var et selvstendig len fra 1388, og fulgte høvedsmannen på Akershus  i 1460-årene, og slik kan det ha vært inntil 1520-tallet.

## Lensherrer
(Utvalgte)
* Ove Gjedde
* Niels Lange til Fritzøe
* Vincent Bildt til Nes
* Hans Gudessøn Lange til Fossesholm
* Hannibal Sehested, 1647-51

## Referanser
Den tilfeldige rockestjernen

***Den tilfeldige rockestjernen*** er en norsk dokumentarfilm fra 2015 regissert av Leiv Igor Devold; filmen handler om bandet Kaizers Orchestra, sett gjennom øynene til bandmedlemmet Helge Risa, også kalt «Omen», «mannen med gassmaska» i bandet. Filmen hadde norgespremiere 13. mars 2015, og fikk blandet kritikk.

Under Amandaprisen 2015 vant filmklipper Christoffer Heie og Ida Vennerød Kolstø prisen for beste klipp for *Den tilfeldige rockestjernen*, mens lyddesigner Svenn Jakobsen ble nominert til beste lyddesign. Jakobsen vant prisen for beste lyddesign under Kanonprisen 2015, hvor filmen også vant publikumsprisen Filmwebs Kanonpris. Filmen ble også nominert til pris i kategorien «beste nordiske dokumentar», og til *[[Politiken]]*s publikumspris på dokumentarfilmfestivalen  i København. 

## Omtaler
Anmeldervurderingene varierte fra terningkast 5 i *[[Stavanger Aftenblad]]*, Byas.no, Filmsnakk og Filmfront, terningkast 4 i VG, Filmpolitiet på P3 og i Aftenposten, til terningkast 2 i *[[Dagbladet]]*. Den ble kritisert for å være for fanpreget, men fikk ros for sitt kunstneriske preg.

## Referanser




## Eksterne lenker
*
Leve friheten

***Leve friheten*** (originaltittel: *À nous la liberté*) er en fransk musikalsk filmkomedie fra 1931 regissert av René Clair.

## Handling
Filmen åpner med et bilde av en leketøyhest av tre. Den står på et samlebånd i en fabrikk som er bemannet av fanger. Mens de arbeider synger de sangen *La liberté, c'est pour les heureux* (norsk: *Frihet er for de lykkelige*). Etter middag går alle tilbake til cellene sine. De to fangene Louis og Émile fortsetter å synge, samtidig som de forsøker å sage over sprossene på et vindu. TIl slutt løsner vinduet, og de to fangene forsøker å stikke av.

## Medvirkende

* Henri Marchand – Emile
* Raymond Cordy – Louis
* Rolla France – Jeanne

## Referanser


## Eksterne lenker
*
Power to All Our Friends

**«Power to All Our Friends»** (norsk oversettelse: *makt til alle våre venner*) er en britisk poplåt fra 1973 som ble framført av Cliff Richard. Sangen var Storbritannias bidrag til Eurovision Song Contest 1973, der den endte på en tredjeplass. «Power to All Our Friends» ble komponert av Guy Fletcher og Doug Flett, mens David McKay produserte den. Selv om låten ikke vant Eurovision, ble den en stor hit i Europa etter konkurransen. I Norge toppet den VG-lista i hele åtte uker på rad.

## Eurovision Song Contest
Cliff Richard hadde tidligere deltatt i konkurransen i 1968, da med Eurovision-klassikeren «Congratulations». Han kom da på andreplass, bare ett poeng bak Spanias Massiel og «La, la, la». Tross andreplassen fikk Richard en enorm salgssuksess i hele Europa, og i Norge toppet sangen VG-lista i hele ni uker.

I 1973 fikk BBC Cliff Richard til å stille opp for Storbritannia i Eurovision Song Contest på nytt. Han presenterte seks sanger i den britiske nasjonale finalen *A Song For Europe* lørdag 24. februar 1973. Tv-seerne avgjorde vinnerlåten ved å sende inn postkort, og den suverene vinneren ble «Power to All Our Friends» med over  stemmer. På andreplass kom «Come Back Billie Jo», som ble tatt med som B-side på singelen.

«Power to All Our Friends» ble dermed Storbritannias bidrag til Eurovision Song Contest i Luxembourg lørdag 7. april 1973. I finalen var Storbritannia det 15. landet ut på scenen av 17 deltakere. I avstemningen lå Storbritannia lenge i føringen, med Spania og Luxembourg like bak. Til slutt endte «Power to All Our Friends» på tredjeplass med , Spanias «Eres tú» ble nummer to med , mens Luxembourgs «Tu te reconnaîtras» vant med . Dette var altså andre gang det spanske bidraget slo Cliff Richards bidrag i Eurovision Song Contest.

## Kommersiell suksess
Tross tredjeplassen fikk «Power to All Our Friends» en stor kommersiell suksess, og i Norge ble den langt mer populær enn vinneren. Låten gikk rett inn på en andreplass på VG-lista og gikk til topps uka etter. Der ble sangen liggende hele åtte uker på rad. Dette er fremdeles en av de største Eurovision-suksessene i Norge, målt ut fra antall førsteplasser på VG-lista. Den toppet også listene i Danmark, Sverige og Nederland, og den nådde en fjerdeplass hjemme i Storbritannia.

## Listeplasseringer

## Coverversjoner
* Séverine «Il faut chanter la vie» (fransk versjon)

* Peter Holm «Il faut chanter la vie» (fransk versjon)

* Peter Holm «Vänner som du och ja'» (svensk versjon)

* Cliff Richard «Gut, dass es Freunde gibt» (tysk versjon)

* Frank Schöbel «Gut, dass es Freunde gibt» (tysk versjon)

* Los Sírex «Todo el poder a los amigos» (spansk versjon)

## Referanser
Nordpå (turisthytte)

**Nordpå** er en turisthytte i Aunegrenda i Haltdalen, Trøndelag som ble tegnet av arkitekt Roar Tønseth på oppdrag fra Trondhjems Turistforening.  

## Etablering
Foreningen kjøpte gården Nordpå i 1947. Våningshuset var i så dårlig forfatning at det ble revet. Det ble bygget en ny turisthytte med 35 sengeplasser. Hytta ble åpnet i 1949, og tok imot gjester året rundt. Dette var mulig blant annet fordi hytta hadde bilvei helt frem.  

Turistforeningen var svært fornøyd med arkitekt Tønseths arbeid: *I gammel norsk byggekunsts ånd har han reist et bygg som ikke bare faller naturlig inn i terrenget, men som også står fullstendig i stil med den gamle bebyggelse ellers i bygden (---).*I tillegg til selve ombygningsarbeidet hadde Tønseth tegnet interiøret i hytta, som hadde peisestue, spisestue, samt 15 tomannsrom, ett firemannsrom og ett seksmannsrom. I tillegg bestod hytta av kjøkken, tørkerom, badstue, dusj og vannklosett. Den hadde også innlagt elektrisitet, noe som ikke var en selvfølge i 1949. For å klare det økonomiske løptet hadde Turistforeningen fått økonomisk støtte fra Bankfunksjonærenes Samfunn i Trondheim. Som motytelse fikk bankfunksjonærene førsterett på et visst antall sengeplasser til sine medlemmer.   

Den første vertinnen på Nordpå turisthytte het Ingeborg Galåen. 

## Solgt til kommunen
De første årene var Nordpå et meget populært turmål, og økonomien var god. Men etterhvert begynte turistene å utebli og hytta å gå med underskudd, og turistforeningen så seg nødt til å holde stedet stengt i perioder.

Ved ekstraordinær generalforsamling i november 1975 besluttet turistforeningen å selge Nordpå til Holtålen kommune. Noen år senere ble hytta restaurert og utvidet til totalt 50 sengeplasser. I 1997 ble det åpnet et tilbygg som inneholder 12 rom med dusj og toalett. 

I 2004 solgte Holtålen kommune Nordpå turisthytte videre til Unni Kristiansen, som ved kjøpet uttalte at hun overveiet å åpne hytta som et kurssted.

## Referanser
Jean-François Blassel

**Jean-François Blassel** (født 18. april 1956) er en fransk arkitekt og utformer av broer, viadukter og jernbanebroer. I Norge har han utført Hell jernbanebru.

## Ansettelser

* Renzo Piano Building Workshop
* RFR Ingénieurs 

## Verk og arbeider

*Listen er ikke utfyllende*

* Hell jernbanebru, Jernbanebro, Hell, Norge (2016)

## Bibliografi

*  «Les viaducs sur le Rhône à Avignon» i *Formes et Structure*, n° 127, s. 41 
*  «Design and Construction of St. Patrick's Pedestrian Bridge in Calgary» presentert under *Footbridge 2014 - Past, Present & Future*, London, 16.–18. juli 2014. 
*  «Glas - Haut und Oberfläche» i *Detail - Zeitschrift für Architektur + Baudetail*, n° 3, vol. 38, s. 320, 1998 
*  «La gare de Strasbourg» i *Construction Métallique*, n° 1, ss. 15–36, 2008

## Referanser



 

.

.
Sortland (tettsted)

**Sortland** (nordsamisk: **) er en by og administrasjonssenteret i Sortland kommune i Nordland fylke. Byen ligger ved Sortlandssundet lengst øst på Langøya. Tettstedet har  innbyggere per  og omfatter området fra Gambukta i nord til og med boligfeltet Nord-Steiro i sør.  

Byen er det viktigste handels- og servicesenteret i regionen Vesterålen. Sortland har bystatus fra 1997 etter lokalt vedtak. Sortland er dermed, sammen med Stokmarknes, de to eneste byene i Vesterålen. 

I forbindelse med tusenårsmarkeringa i 2000 ble Sortland by malt blå. Derfor kalles Sortland «den blå byen», etter en ide  lansert av kunstneren Bjørn Elvenes. 

I byen kommer avisen *[[Bladet Vesterålen]]* ut. Den dekker de 5 kommunene i Vesterålen, samt Lødingen og Kvæfjord i Troms. Den regionale nettavisen VOL (Vesterålen Online) har også utgangspunkt i Sortland. Flere andre aviser har vært utgitt her, med er nå nedlagt.

På Sortland ligger Sortland videregående skole. I 2014 åpnet «Kulturfabrikken» her, med blant annet bibliotek, kino og konferansesenter. Sortland Museum er en avdeling av Museum Nord.

Hurtigruten og Kystruten har Sortland som fast stoppested.

Over sundet mellom Strand og Sortland går Sortlandsbrua over til Hinnøya. De to tettstedene Sortland og Strand, på hver sin side av Sortlandssundet, fungerer i praksis som ett tettsted, en by. 

## Se også
* Sortland (kommune)

## Referanser
Krysstabell

En **krysstabell** er en tabell som sammenligner frekvensfordelingen mellom to eller flere variabler slik at man kan se hvordan de samvarierer. Men kan for eksempel sammenligne hvordan avhengige variabler varierer med uavhengige variabler. Krysstabellanalyse egner seg best på variabler med få verdier eller lavt målenivå.

## Referanser
Fauske (tettsted)

**Fauske** (lulesamisk: *Fuossko*) er en by og administrasjonssenteret i Fauske kommune i Nordland fylke. Byen har  innbyggere per 1. januar  og ligger innerst i Fauskevika, en arm av Skjerstadfjorden.

Fauske er et kommunikasjonssenter med stasjon på Nordlandsbanen og utgangspunkt for Nord-, og Norgebussen til Kirkenes. Fra E6 på Fauske fører riksvei 80 vestover til Bodø, og på Finneid lengst øst i tettstedet fører fylkesvei 830 østover til Sulitjelma. Fauske fungerer som servicesenter for Indre Salten. På Fauske er det variert industri, blant annet bearbeiding av stein (marmor).

På Fauske ligger Fauske bygdetun, en del av Nordlandsmuseet, Fauske videregående skole og Fagskolen i Fauske som gir tilbud innen bergverksdrift og tunnelarbeid. Utenfor sentrum ligger Fauske kirke, som er ei langkirke i tre fra 1867, idrettsanlegg og Fauske bygdetun, med en samling eldre hus.

## Se også
* Fauske (kommune)

## Referanser
Peileskive (maritimt instrument)

En **peileskive** er et apparat som brukes i sjønavigasjon, terrestrisk navigasjon, for å måle horisontale vinkler. Apparatet benyttes som et referanseverktøy for å opprettholde et fartøys kurs og det er et «passivt kompass» uten et retningsgivende element. Apparatets engelske betegnelse er *pelorus*, som sies å være er navnet på en los for Hannibal rundt 203 f.Kr.

## Gamle instrument
Harold Gatty har beskrevet bruken av en peileskive som ble brukt av de gamle polynesierne før de brukte kompass. I ekvatoriale farvann står stjernene nesten i samme posisjon under hele året. Denne regulariten forenklet navigasjon for polynesierne ved hjelp av en peileskive, eller «dummy-kompass».

## Tidlig navigasjon

:Arabs divided the horizon into 32 points. These points were derived from fifteen stars which rose at approximately equally spaced points of the eastern horizon. The setting points of these stars on the western horizon gave them another fifteen points and north and south brought the total to thirty two.
:These accomplished navigators [Polynesians] had names for one hundred and fifty stars. They knew the point on the horizon where each of these rose, and the time at which it did so. They knew the islands which each passed over.
:Many of the peoples in the Pacific used the thirty two point dummy compass…I consider this…proof of the Indo-Malayan origin of the Polynesians.


Regnet fra nord til sør, etter deres oppadstigende og nedadgåendeposisjon, er disse stjernene:

## Stjernebildene

Den riktige plasseringen av disse stjernene er bare omtrentlige i forhold til den teoretiske plassering på kompasset. Over tid, utarbeidelse av peileskiven førte til det moderne kompasset.

## Referanser
Riksvei 214

**Riksvei 214** gikk mellom Hersoug og Mengshol i Ringsaker i Hedmark. Rv214 var adkomstveien nordfra til ferjesambandet Gjøvik–Mengshol, dette ble opprettet 1923 og nedlagt 1987. 

Strekningen Hersoug–Jølstad er i dag del av fylkesvei 213, strekningen Jølstad–Mengshol er fylkesvei 86.

## Referanser
Greater Copenhagen

**Greater Copenhagen** er et politisk partnerskap mellom kommuner og regioner i Østdanmark og Sydsverige hvor formålet er å fremme vekst i regionen. Samarbeidet er formelt organisert i The Greater Copenhagen & Skåne Committee, en avløser for den nå nedlagte Öresundskomiteen. Samarbeidet omfatter 33 skånske og 46 danske kommuner og ordførerskapet veksler mellom Region Skåne, Region Hovedstaden og Region Sjælland. 

## Referanser


## Eksterne lenker
*
Alan Robert Murray

**Alan Robert Murray** var en lydklipper.

Murray vant Oscar for beste lydklipp to ganger for lydarbeidet på filmene *[[Brev fra Iwo Jima]]* (2005) og *[[American Sniper (film)|American Sniper]]* (2014). Han vant begge prisene med Bub Asman. Murray ble også nominert for sju andre filmer.

## [[Oscar for beste lydklipp]]

## Referanser


## Eksterne lenker
*
Charles Voisin

**Charles Voisin** (født 1882 i Lyon, død 26. september 1912 i Belleville-sur-Saône) var en tidlig flypionér fra Frankrike. Han var en yngre bror av Gabriel Voisin, også en kjent flypionér.

## Biografi
Charles hans bror dannet i 1906 *Appareils d ' Aviation Les Frères Voisin* ("Brødrene Voisin Flyfabrikk"). Et pusher  biplan var drevet av en Antoinette motor ble bygget for Léon Delagrange og testet av Charles i februar–april før den ble overlevert til ham. Den første flyvningen ble foretatt 16. mars 1907, da Charles fløy til 10 meter i Neuilly-Bagatelle.

Voisins' fly var et betydelig fremskritt i luftfartens historie. Rekord-flygeren Henri Farman fløy en Voisin pusher biplan i de fleste av hans tidlige flyvninger. Han ble første i Europa til å fullføre en 1 km lukket runde i Issy-les-Moulineaux den 13. januar 1908. Charles Voisin var til stede på bakken under denne historiske flyvningen.

Charles Voisin omkom i en bilulykke 26. september 1912 i nærheten Belleville-sur-Saône. Den tidlige kvinnelige flyger, baronesse Raymonde de Laroche ble skadet i samme ulykke.

## Referanser
Alessandro Bertolazzi

**Alessandro Bertolazzi** (født 16. februar 1958 i Vercelli, oppvokst i Casanova Elvo, i Piemonte i Italia) er en italiensk makeup-artist som vant Oscar for beste sminke og hårstyling under den 89. Oscar-utdelingen i 2017 for sminkearbeidet i superheltfilmen *[[Suicide Squad (film)|Suicide Squad]]*.

## Referanser


## Eksterne lenker
* 
*
Christopher Nelson

**Giorgio Gregorini** er en makeup-artist som vant Oscar for beste sminke og hårstyling under den 89. Oscar-utdelingen i 2017 for sminkearbeidet i superheltfilmen *[[Suicide Squad (film)|Suicide Squad]]*. Han har også vunnet to Primetime Emmy Awards for sminkearbeidet i *[[American Horror Story#Sesong 4: Freak Show (2014–2015)|American Horror Story: Freak Show]]*.

## Referanser


## Eksterne lenker
*